**Samtaleskema til forberedelse af LUS**

Dette skema indeholder emner, som du og din bestyrelsesformand kan tale om til LUS. Nederst kan der være et særligt emne, som enten du eller din bestyrelsesformand gerne vil drøfte.

Medbring skemaet til samtalen. Det skal ikke afleveres eller arkiveres men sikre, at du og din bestyrelsesformand får talt om de ting, I hver især har forberedt.

**Indsats, udvikling og trivsel det forgangne år**

Hvordan kommer din ledelse institutionen, medarbejderne og børnene til gavn?

Hvordan bidrager du gennem din ledelse til institutionens synlighed, udvikling, trivsel og image?

Er der udviklingstiltag, som du er særlig stolt af?

Hvornår kommer dine ledelsesmæssige styrker bedst til udtryk?

Hvilke ledelsesopgaver trives du bedst med?

|  |
| --- |
|  |

**Strategisk ledelse**

Hvordan skaber du tydelig ledelse med ifht. mål, rammesætning, retning og viden om praksis og klare forventninger?

Hvordan har du oversat institutionens og Gentofte Børnevenners strategi til meningsfulde og klare mål for medarbejderne i institutionen?

Hvordan inddrages medarbejderne bedst i det strategiske arbejde?

Hvordan udfordrer du eksisterende rammer for at finde innovative løsninger?

Er der områder, hvor du fremadrettet har fokus på at opnå forbedringer og/eller forenklinger?

|  |
| --- |
|  |

**Faglig ledelse**

Hvad er du særligt lykkedes med i forhold til understøttelse af høj faglighed ved eks. innovation, nysgerrighed, kreativitet og faglige ambitioner?

Hvordan skaber du rammer for faglig udvikling, den pædagogiske praksis og innovation i hverdagen?

Hvordan sikrer du koordinering mellem faglig udvikling og ressourcer?

Hvordan skaber du rum til at hverdagens erfaringer gennemtænkes, diskuteres og kvalificeres?

Hvordan medvirker du bedst til udvikling af medarbejderne, herunder i et fagprofessionelt fællesskab?

I hvilke arbejdssituationer fungerer samarbejde bedst?

|  |
| --- |
|  |

**Personale ledelse**

Hvornår synes du, at dit arbejde som leder er sjovest?

Hvordan sikrer du synlig og nærværende ledelse?

Hvordan skaber du rum for evaluering og feedback?

Hvordan fanger du det, medarbejderne er optaget af?

Hvad gør du for at være en god rollemodel?

Hvordan bidrager du ledelsesmæssigt til at skabe en god trivsel og et godt arbejdsmiljø?

Hvordan håndterer du bedst konflikter?

Hvordan gør du dine medarbejdere i stand til at løfte, udvikle og kvalificere den fællesfaglige pædagogiske opgave?

|  |
| --- |
|  |

**Driftsledelse**

Hvordan arbejder du med at sikre driften af institutionen?

Hvordan oplever du, at kvalitet, effektivitet og tilfredshed kan gå hånd i hånd?

Hvordan bidrager du bedst til at håndtere ad hoc situationer og minimere risici?

Hvad er dine særlige styrker i forhold til ressourcestyring og økonomi?

|  |
| --- |
|  |

**Udvikling**

Hvilke mål og resultater vil du gerne opnå i den kommende tid?

Hvilke kompetencer har du brug for at udvikle i forhold til den fremtid, som du ledelsesmæssigt står overfor?

Hvordan bidrager du til en fortsat udvikling af ideelle læringsmiljøer for alle børn i institutionen?

Hvordan bidrager du til en fortsat udvikling af institutionens evne til at inddrage og involvere forældrene?

|  |
| --- |
|  |

**Særligt tema**

Et særligt tema, som du eller din bestyrelsesformand har valgt at drøfte.

|  |
| --- |
|  |